Συνεργατική Κεντρική Τράπεζα Κύπρου

Η Συνεργατική Κεντρική Τράπεζα (αγγλ.:  Cyprus Cooperative Bank) υπήρξε ένα από τα βασικότερα χρηματοπιστωτικά ιδρύματα της Κύπρου .

Ιστορία 
Η ΣΚΤ ιδρύθηκε το 1937 και παρείχε ευρύ φάσµα χρηµατοοικονοµικών και ασφαλιστικών υπηρεσιών. Εποπτευόταν από την Ευρωπαϊκή Κεντρική Τράπεζα και την Κεντρική Τράπεζα της Κύπρου. Μετά από οκτώ δεκαετίες λειτουργίας της, η ΣΚΤ κατέρρευσε και έκλεισε και επίσημα στις 31 Αυγούστου 2018  .

Στη διάρκεια λειτουργίας της, η Κυπριακή ∆ηµοκρατία κατείχε το 77,34% των µετοχών της ΣΚΤ, το Ταµείο Ανακεφαλαιοποίησης το 21,88% και η Συνεργατική  Κεντρική Εταιρεία Συµµετοχών το 0,78%. Συνεργαζόταν µε τα συνεργατικά κινήµατα πολλών χωρών και εκπροσωπείτω στους σηµαντικότερους διεθνείς συνεργατικούς θεσµούς. ∆ιέθετε το µεγαλύτερο δίκτυο καταστηµάτων και ΑΤΜ στην Κύπρο και ήταν η πρώτη τράπεζα σε καταθέσεις κατοίκων εσωτερικού. Εργοδοτούσε όταν έκλεισε περίπου 3 000 άτοµα.

Το 2016 η ΣΚΤ είχε βραβευτεί από το περιοδικό Capital Finance International (CFI.co) με το βραβείο Best Social Impact Bank. Πρόκειται για μία τιμητική διάκριση άρρηκτα συνδεδεμένη με τον ανθρωποκεντρικό χαρακτήρα που είχε και τη διαχρονική προσφορά της προς την κοινωνία της Κύπρου.

Σημαντική ήταν η συνεισφορά της ΣΚΤ και για την ενδυνάμωση και στήριξη των προσφύγων, καθώς ιδρύθηκαν ακόμα και νέα Συνεργατικά για να χρηματοδοτήσουν, τότε, τους πρόσφυγες για να μπορέσουν να σταθούν στα πόδια τους, γεγονός που έφερε τον Συνεργατισμό σε αρκετά δύσκολη θέση  . 

Ωστόσο, το όραμα της ΣΚΤ που βρήκε έκφραση και στον τραπεζικό τομέα ως μία απάντηση στην τοκογλυφία που κυριαρχούσε τον περασμένο αιώνα δεν μπόρεσε να μείνει ζωντανό στην Κύπρο. Η ΣΚΤ, λειτούργησε στα τέλη της δεκαετίας του 2010 κάτω από την στέγη της νέας Ελληνικής Τράπεζας η οποία από το 2018 είχε εξαγοράσει το «καλό κομμάτι» της άλλωτε κραταιάς ΣΚΤ.

Η ΣΚΤ ήταν έως τότε το δεύτερο μεγαλύτερο χρηματοπιστωτικό ίδρυμα της Κύπρου, ενώ παλαιότερα η Ελληνική Τράπεζα - η οποία είχε επεκταθεί και στον ελλαδικό χώρο από τα τέλη της δεκαετίας του 1990 - ήταν τέταρτη πίσω από Τράπεζα Κύπρου, Συνεργατική και Λαϊκή Τράπεζα .

Έχοντας λάβει τα τελευταία χρόνια της δεκαετίας του 2010 κρατικές ενισχύσεις ύψους 1,7 δισ. ευρώ η ΣΚΤ είχε χάσει τον συνεταιριστικό της χαρακτήρα καθώς σχεδόν το σύνολο των μετοχών της άνηκε στο κυπριακό κράτος. Στα πλαίσια του σχεδίου αναδιάρθωσης του τραπεζικού τομέα που είχε υπογράψει η Κύπρος με τους δανειστές της δρομολογήθηκε η συρρίκνωση του πιστωτικού τομέα της χώρας.

Πόρισμα κατάρρευσης 
Το 2014  ξεκίνησε μια δύσκολη πορεία συρρίκνωσης και συγχώνευσης παραρτημάτων, καθώς από 93 ΣΠΙ που λειτουργούσε ο Συνεργατισμός, μειώθηκαν σε 18. 

Δυστυχώς από το 2013 μέχρι το 2018 βγήκαν στην επιφάνεια κάποια σημάδια κακοδιαχείρισης, κάποιες παραλείψεις από πλευράς πολιτείας, η κρίση στον τραπεζικό τομέα μετά το bail-in του 2013 και οι ανάγκες που προέκυψαν, αλλά και η απουσία νομοθετικού πλαισίου που να επιτρέπει τις εκποιήσεις, δεδομένα που ουσιαστικά οδήγησαν τον Συνεργατισμό σε δύσβατα μονοπάτια και τελικά στο χείλος της διάλυσης .

Η αρνητική πορεία ξεκίνησε με την ανάγκη για κλείσιμο όλων των παραρτημάτων πώλησης προϊόντων της ΣΚΤ στην Κύπρο και ουσιαστικά ολοκληρώθηκε με τη συμφωνία του καλού κομματιού της Συνεργατικής στην Ελληνική Τράπεζα. 

Η Ελληνική Τράπεζα, η οποία παράλληλα με τις ήδη εξαιρετικά υψηλές απαιτήσεις των υπηρεσιών που παρέχει τόσο χρόνια στον Κύπριο πολίτη ανέλαβε τελικά βαρύ φορτίο να συνεχίσει πλέον το έργο της ΣΚΤ, με την εργοδότηση 1100 υπαλλήλων της Συνεργατικής αλλά και τη λειτουργία 72 υποκαταστημάτων σε όλη την Κύπρο   . 

Το πόρισμα για την κατάρρευση της ΣΚΤ απέδωσε βαρύτατες ευθύνες στον Υπουργό Οικονομικών της Κύπρου, Χάρη Γεωργιάδη. Ανέφερε ότι είχε την αποκλειστική ευθύνη για να παρακολουθεί την πορεία της τράπεζας        .

Παραπομπές

Τράπεζες της Κύπρου